|  |  |
| --- | --- |
|  |  |
| Til høringsparterne på vedlagte høringsliste | 11. november 2024 |

**Høring vedrørende udkast til bekendtgørelse om forurening og gener fra udvidelse af Københavns Lufthavn Station og bekendtgørelse om kompensation som følge af forurening og gener fra udvidelse af Københavns Lufthavn Station**

Transportministeriet sender hermed udkast til bekendtgørelse om forurening og gener fra udvidelse af Københavns Lufthavn Station og bekendtgørelse om kompensation som følge af forurening og gener fra udvidelse af Københavns Lufthavn Station i høring.  
  
Bekendtgørelserne vedrører bygge- og anlægsarbejderne for udvidelsen af Københavns Lufthavn Station. Bekendtgørelsesudkastene har hjemmel i lov nr. 328 af 9. april 2024 om opgradering af Øre-sundsbanen og skal derfor ses i sammenhæng med denne.

Projektet er planlagt uden støjende aften- og natarbejder og inden for rammevilkårene fastsat i Tårnby Kommunes forskrifter. Bekendtgørelserne fastsætter, at Sund og Bælt Holding A/S med tilhørende datterselskaber kun kan udføre forcerende anlægsarbejde i aften- og natperioden, hvis dette er særligt nødvendigt for projektet. I tilfælde af forcerende anlægsarbejde ved tre sammenhængende aftener/nætter vil det udløse kompensation til støjramte husstande.  
  
Der er med hjemmel i lovens § 2 fastsat ovenstående regler om forurening og gener fra udvidelse af Københavns Lufthavn Station (byggepladsbekendtgørelsen), som retter sig mod Sund og Bælt Holding A/S med tilhørende datterselskaber, deres entreprenører og underentreprenører.   
  
Dertil er der med hjemmel i lovens § 3, jf. § 9, fastsat regler om, at beboere, der udsættes for visse gener som følge af anlægsarbejdet ved anlægsområdet for udvidelsen af Københavns Lufthavn Station, skal tilbydes kompensation.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk).

Transportministeriet skal venligst bede om eventuelle bemærkninger **senest den 9. december 2024.**

Høringssvar bedes sendt til trm@trm.dk samt amj@trm.dk.

Til orientering vedhæftes fortegnelse over de myndigheder, organisationer mv., der høres over udkastet.

Spørgsmål vedrørende høringen kan stilles til fuldmægtig Amalie Munch-Jensen på telefon +45 29 16 12 58 eller på amj@trm.dk.

Med venlig hilsen

# Amalie Munch-Jensen Fuldmægtig